**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2162/2022

**1216a**

**I n f o r m á c i a**

o prerokovaní **vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 1216) vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Národná rada Slovenskej republiky uznesením č. 1787 z 8. novembra 2022 po prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1216) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre pôdohospodárstvo a životné prostredie a

 Výboru Národnej rady Slovenskej republiky pre zdravotníctvo

**II.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval  vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1216) dňa 24. novembra 2022 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 630 z 24. novembra 2022).

**Výbor Národnej rady Slovenskej republiky pre pôdohospodárstvo a životné prostredie**  **n e r o k o v a l**  o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1216) nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**Výbor Národnej rady Slovenskej republiky pre zdravotníctvo**  prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1216) dňa 29. novembra 2022 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 175 z 29. novembra 2022).

**III.**

 Z uznesení výborov uvedených pod bodom II. tejto správy vyplývajú tieto pozmeňujúce a doplňujúce návrhy:

1. Slová „limitná hodnota“ vo všetkých tvaroch sa v celom texte návrhu zákona nahrádzajú slovom „limit“ v príslušnom tvare.

Zákon č. 355/2007 Z. z. obsahuje definíciu pojmu limit, ktorý bol aj v kontexte posudzovania kvality pitnej vody používaný. Úprava sa navrhuje v záujme jednotnosti používanej terminológie naprieč zákonom.

**Výbor NR SR pre zdravotníctvo**

**2. V čl. I sa za 2. bod** vkladá nový 3. a 4. bod, ktorý znie:

„3. V § 5 ods. 2 prvej vete sa slová „vedúcim služobného úradu.5)“ nahrádzajú slovami „generálnym tajomníkom.5)“.

Poznámka pod čiarou k odkazu 5 znie:

 „5) Zákon č. 55/2017 Z. z. o štátnej službe a o zmene a doplnení niektorých zákonov.“.

1. V § 5 ods. 2 sa druhá veta „Hlavného hygienika vymenúva a odvoláva na návrh ministra zdravotníctva Slovenskej republiky vedúci služobného úradu ministerstva.6)“ nahrádza vetou „Hlavného hygienika vymenúva a odvoláva minister zdravotníctva Slovenskej republiky.“.

Nasledujúce body sa primerane preznačia.

Účinnosť bodu sa navrhuje dňom vyhlásenia.

V § 5 ods. 2 v prvej vete sa upravuje text a odkaz na aktuálny právny predpis v súlade so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

V § 5 ods. 2 druhá veta zákona č. 355/2007 Z. z. sa ustanovuje povinnosti ministrovi zdravotníctva Slovenskej republiky navrhnúť hlavného hygienika Slovenskej republiky a na základe návrhu vymenúva alebo odvoláva hlavného hygienika Slovenskej republiky generálny tajomník služobného úradu. Návrhom sa zvýši efektívnosť a zníži byrokratická záťaž. Úrad verejného zdravotníctva Slovenskej republiky je priamo finančne naviazané na rozpočet ministerstva zdravotníctva Slovenskej republiky. Zároveň sa odstráni odkaz na zákon č. 312/2001 Z. z. o štátnej službe, ktorý je zrušený a nahradený zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

**Výbor NR SR pre zdravotníctvo**

**3. V čl. I, 3. bode**, § 5 ods. 4 písm. z) sa slovo „aktualizuje“ nahrádza slovami „preskúmava a ak je to potrebné, aktualizuje ju“.

Navrhuje sa doplnenie v záujme dosiahnutia súladu s textom smernice.

**Výbor NR SR pre zdravotníctvo**

**4. V čl. I sa za 9. bod** vkladá nový 10. bod, ktorý znie:

„10. V § 5 ods. 5 písm. i) sa slová „podľa § 12 ods. 3 písm. j)“ nahrádzajú slovami „podľa § 12 ods. 3 písm. i)“.

Nasledujúce body sa primerane preznačia.

Legislatívno technická úprava vzhľadom na skutočnosť, že návrhom zákona sa v 20. bode vypúšťa písmeno l) z § 12 ods. 2, pričom nasledujúce písmená sa primerane preznačia.

**Výbor NR SR pre zdravotníctvo**

**5. V čl. I, sa za 9. bod** vkladá nový 10. a 11. bod, ktoré znejú:

„10. V § 6 ods. 2 prvej vete sa slová „vedúcim služobného úradu.5)“nahrádzajú slovami „generálnym tajomníkom.5)“.

1. V § 6 ods. 2 sa druhá veta „Regionálneho hygienika vymenúva a odvoláva na návrh ministra zdravotníctva Slovenskej republiky hlavný hygienik.6)“ nahrádza týmito vetami „Regionálneho hygienika vymenúva a odvoláva minister zdravotníctva Slovenskej republiky. Regionálneho hygienika môže vymenovať a odvolať minister zdravotníctva Slovenskej republiky na návrh hlavného hygienika. Regionálneho hygienika môže odvolať minister zdravotníctva Slovenskej republiky, ak neplní povinnosti vyplývajúce z tohto zákona. “.

Nasledujúce body sa primerane preznačia.

 Účinnosť bodu sa navrhuje dňom vyhlásenia.

V § 6 ods. 2 v prvej vete sa upravuje text a odkaz na aktuálny právny predpis v súlade so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

V § 6 ods. 2 druhá veta zákona č. 355/2007 Z. z. sa ustanovuje povinnosti ministrovi zdravotníctva Slovenskej republiky navrhnúť hlavnému hygienikovi Slovenskej republiky regionálneho hygienika. Na základe aktuálneho znenia ustanovenia minister zdravotníctva Slovenskej republiky navrhuje hlavnému hygienikovi Slovenskej republiky na vymenovanie alebo odvolanie regionálneho hygienika. Predloženým pozmeňujúcim návrhom sa zvýši efektívnosť a zníži byrokratická záťaž. Regionálne úrady verejného zdravotníctva v Slovenskej republiky sú samostatné právne subjekty a sú priamo finančne naviazané na rozpočet ministerstva zdravotníctva Slovenskej republiky. Podľa predloženého pozmeňujúceho návrhu minister zdravotníctva Slovenskej republiky vymenúva regionálneho hygienika na základe svojho rozhodnutia alebo na základe návrhu hlavného hygienika a minister zdravotníctva Slovenskej republiky odvoláva regionálneho hygienika na základe návrhu hlavného hygienika alebo ak regionálny hygienik poruší povinnosti, ktoré mu vyplývajú z tohto zákona. Zároveň sa odstráni odkaz na zákon č. 312/2001 Z. z. o štátnej službe, ktorý je zrušený a nahradený zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

**Výbor NR SR pre zdravotníctvo**

**6. V čl. I, 16. bod** znie:

„16. V § 10 písm. d) sa slová „podľa § 12 ods. 2 písm. b) až n) a ods. 3 až 5“ nahrádzajú slovami „podľa § 12“.

Legislatívno technická úprava vzhľadom na skutočnosť, že návrhom zákona sa v 20. bode z § 12 ods. 2 vypúšťa písmeno l), pričom nasledujúce písmená sa primerane preznačia.

**Výbor NR SR pre zdravotníctvo**

**7. V čl. I, 17. bode**, § 11 písm. u) sa slová „poradenstvo o používaní“ nahrádzajú slovami „poradenstvo na podporu používania“.

Legislatívno-technická úprava; zosúladenie s časťou vety za bodkočiarkou.

**Ústavnoprávny výbor NR SR**

**Výbor NR SR pre zdravotníctvo**

**8. V čl. I, 27. bode**, § 13 ods. 4 sa odkaz na poznámku pod čiarou „18a)“ nahrádza odkazom na poznámku pod čiarou „19)“, odkaz na poznámku pod čiarou „18b)“ sa nahrádza odkazom na poznámku pod čiarou „19a)“ a odkaz na poznámku pod čiarou „18c)“ sa nahrádza odkazom na poznámku pod čiarou „19b)“.

V súvislosti s touto úpravou sa upraví aj znenie úvodnej vety k poznámkam pod čiarou, ako aj ich označenie.

Legislatívno-technická úprava; zachovanie postupnosti číslovania odkazov na poznámky pod čiarou.

**Ústavnoprávny výbor NR SR**

**Výbor NR SR pre zdravotníctvo**

**9. V čl. I, 28. bode**, § 17 ods. 1 poznámka pod čiarou k odkazu 24 znie:

 „24) Čl. 3 ods. 2 nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Mimoriadne vydanie Ú. v. EÚ, kap. 15/zv. 6; Ú. v. ES L 31, 1. 2. 2002) v platnom znení.“.

Legislatívno-technická úprava v citácii právne záväzného aktu EÚ jednotným a zaužívaným spôsobom.

**Ústavnoprávny výbor NR SR**

**Výbor NR SR pre zdravotníctvo**

**10. V čl. I, 28. bode**, § 17a ods. 1 sa slová „najviac na tri roky prvú výnimku“ nahrádzajú slovami „v súlade s odsekmi 2 a 3 prvú výnimku, najviac na tri roky“.

Legislatívno-technická úprava; precizovanie textu.

**Ústavnoprávny výbor NR SR**

**Výbor NR SR pre zdravotníctvo**

**11. V čl. I, 28. bode**, § 17a ods. 4 písm. j) sa slová „§ 17a ods. 6“ nahrádzajú slovami „§ 17a ods. 6 písm. a)“.

Legislatívno-technická úprava; upravenie vnútorného odkazu, nakoľko informovanie obyvateľov je ustanovené len v písmene a).

**Ústavnoprávny výbor NR SR**

**Výbor NR SR pre zdravotníctvo**

**12. V čl. I, 28. bode**, § 17a ods. 4 úvodnej vete sa za slová „pitnej vody“ vkladajú slová „podľa § 13 ods. 4 písm. m)“.

Precizovanie textu, ktoré umožní dodávateľom pitnej vody

lepšiu orientáciu v nových požiadavkách, zavádzaných právnych predpisom.

**Výbor NR SR pre zdravotníctvo**

**13. V čl. I, 28. bode**, § 17a odsek 8 znie:

 „(8) Ak regionálny úrad verejného zdravotníctva určí nesplnenie limitu ukazovateľa kvality pitnej vody ako nevýznamné, nariadi výnimku na použitie pitnej vody, ktorá nespĺňa limit ukazovateľa kvality pitnej vody nariadením opatrenia podľa § 12 ods. 2 písm. p) alebo podľa § 12 ods. 3 písm. j); v rozhodnutí o nariadení opatrenia určí len najvyššiu povolenú hodnotu prekročeného ukazovateľa kvality pitnej vody a lehotu na obnovenie kvality pitnej vody.“.

Úprava textu z dôvodu jednoznačného výkladu povoľovania výnimiek na použitie pitnej vody, ktorá nespĺňa limity ukazovateľov kvality pitnej vody orgánmi verejného zdravotníctva.

**Výbor NR SR pre zdravotníctvo**

**14. V čl. I, 28. bode**, § 17b ods. 2 úvodnej vete sa slovo „obsahuje“ nahrádza slovom „zahŕňa“.

Precizovanie textu pre zjednotenie náležitostí všeobecného obsahu procesu manažmentu rizík.

**Výbor NR SR pre zdravotníctvo**

**15. V čl. I, 28. bode**, § 17c ods. 1 úvodnej vete sa na konci pripájajú tieto slová „podľa § 17b ods. 4 písm. b)“.

Precizovanie textu, ktoré umožní dodávateľom pitnej vody lepšiu orientáciu v nových požiadavkách, zavádzaných právnych predpisom.

**Výbor NR SR pre zdravotníctvo**

**16. V čl. I, 28. bode**, § 17c ods. 2 písm. d) sa slová „čo v najnižšej“ nahrádzajú slovami „v čo najnižšej“.

Legislatívno-technická úprava; precizovanie textu.

**Ústavnoprávny výbor NR SR**

**Výbor NR SR pre zdravotníctvo**

**17. V čl. I, 28. bode**, § 17c ods. 3 písm. b) poznámka pod čiarou k odkazu 24n znie:

 „24n) Čl. 3 ods. 3 nariadenia (ES) č. 178/2002.“.

Legislatívno-technická úprava spočívajúca v použití skrátenej citácie v zmysle 41. bodu Legislatívno-technických pravidiel (č. 19/1997 Z. z.).

**Ústavnoprávny výbor NR SR**

**Výbor NR SR pre zdravotníctvo**

**18. V čl. I, 28 bode**, § 17c ods. 4 písm. b) sa slová „na schválenie“ nahrádzajú slovami „na posúdenie“.

Úprava na účel zjednotenia terminológie naprieč návrhom zákona.

**Výbor NR SR pre zdravotníctvo**

**19. V čl. I, 28. bode**, § 17c ods. 4 písm. l) prvý bod znie:

 „1. oslobodenie od povinnosti vypracovať manažment rizík zásobovania pitnou vodou podľa odseku 4 písm. b),“.

V § 17c ods. 4 písm. l) prvom bode je použitý nesprávny vnútorný odkaz a z uvedeného dôvodu sa týmto novelizačným bodom spresňuje oznamovacia povinnosť dodávateľa pitnej vody.

**Výbor NR SR pre zdravotníctvo**

**20. V čl. I, 28. bode,** § 17c ods. 5 sa na konci pripájajú tieto slová: „a povinnosti podľa odseku 4 písm. c) a d)“.

Navrhuje sa úprava, podľa ktorej bude jednoznačne zrejmé, že na dodávateľa pitnej vody, na ktorého sa nemá vzťahovať povinnosť vypracovať a predložiť regionálnemu úradu verejného zdravotníctva manažment rizík systému zásobovania pitnou vodou, sa nemá vzťahovať ani povinnosť podľa § 17c ods. 4 písm. c) a d) – aktualizovať manažment rizík systému zásobovania pitnou vodou a poskytovanie informácií z manažmentu rizík systému zásobovania pitnou vodou.

**Výbor NR SR pre zdravotníctvo**

**21. V čl. I, 28. bode**, § 17c ods. 8 sa za slová „pitnou vodou“ vkladajú slová „podľa § 13 ods. 4 písm. n)“.

Precizovanie textu na účel lepšej orientácie v texte zákona.

**Výbor NR SR pre zdravotníctvo**

**22. V čl. I, 28. bode**, § 17c ods. 10 sa za slová „v programe monitorovania“ vkladajú slová „podľa § 13 ods. 4 písm. o)“.

 Precizovanie textu na účel lepšej orientácie v texte zákona.

**Výbor NR SR pre zdravotníctvo**

**23. V čl. I, 28. bode,** § 17d ods. 1 písm. b) sa slovo „najmenej“ nahrádza slovom „najmä“, za slová „pre ľudské zdravie“ sa vkladajú slová „a v priestoroch, v ktorých môžu byť obyvatelia takýmto rizikám vystavení“ a vypúšťa sa slovo „verejné“.

Precizovanie textu na účel odstránenia duplicít v texte ustanovenia a zosúladia s požiadavkami smernice.

**Výbor NR SR pre zdravotníctvo**

**24. V čl. I, 30. bode**, § 18 ods. 3 sa za slová „zdravotnej bezpečnosti“ vkladajú slová „materiálov a“.

Doplnenie, aby bolo zrejmé, ako sa bude posudzovať a hodnotiť zdravotná bezpečnosť materiálov určených na styk s vodou.

**Výbor NR SR pre zdravotníctvo**

**25. V čl. I, 30. bode**, § 18 ods. 4 sa za slovo „Pri“ vkladajú slová „materiáloch a“.

Doplnenie, aby bolo zrejmé, ako sa bude posudzovať a hodnotiť zdravotná bezpečnosť materiálov určených na styk s vodou.

**Výbor NR SR pre zdravotníctvo**

**26. V čl. I, 30. bode**, § 18 ods. 5 sa za slová „uvedie na trh“ vkladajú slová „materiály alebo“.

Doplnenie, aby bolo zrejmé, ako sa bude posudzovať a hodnotiť zdravotná bezpečnosť materiálov určených na styk s vodou a kto je za dodržiavanie požiadaviek ich zdravotnú bezpečnosť zodpovedný.

**Výbor NR SR pre zdravotníctvo**

**27. V čl. I, 30. bode**, § 18 odsek 7 znie:

„(7) Zdravotná bezpečnosť chemických látok na úpravu vody na pitnú vodu a filtračných médií, ktoré sú určené na styk s pitnou vodou, sa posudzuje podľa osobitného predpisu,24t) alebo podľa európskej technickej normy.24u) Ak ich nie je možné posúdiť podľa prvej vety, pre posúdenie zdravotnej bezpečnosti sa použije iný vhodný národný technický predpis, zahraničný technický predpis alebo iný vhodný obdobný dokument.“.

 Precizovanie textu na účel lepšej zrozumiteľnosti textu.

**Výbor NR SR pre zdravotníctvo**

**28. V čl. I, 30. bode**, § 18 ods. 8 sa slová „a filtračné média“ nahrádzajú slovami „alebo filtračné média“.

Precizovanie textu z dôvodu, že povinnosť zabezpečiť zdravotnú bezpečnosť sa vzťahuje na fyzickú osobu podnikateľa alebo právnickú osobu, ktorá uvádza na trh chemickú látku na úpravu vody alebo filtračné média.

**Výbor NR SR pre zdravotníctvo**

**29. V čl. I, 38. bode**, § 26 ods. 3 písm. a) sa slová „a pokrmami alebo nápojmi ,“ nahrádzajú slovami „pokrmami alebo nápojmi,“.

Legislatívno-technická úprava; precizovanie textu.

**Ústavnoprávny výbor NR SR**

**Výbor NR SR pre zdravotníctvo**

**30. V čl. I, 41. bod** znie:

„41. V § 26 ods. 4 písmeno h) znie:

„h) zabezpečovať kontrolu ukazovateľov kvality pitnej vody podľa všeobecne záväzného právneho predpisu vydaného podľa § 62 ods. 1 písm. w),“.

V predmetnom ustanovení je nesprávne znenie poznámky pod čiarou č. 24. Prevádzkovateľ je povinný zabezpečovať kontrolu kvality pitnej vody podľa vyhlášky Ministerstva zdravotníctva SR, ktorou sa ustanovujú ukazovatele a limity kvality pitnej vody a kvality teplej vody, metódy odberov vzoriek a metódy analýz pitnej vody, monitorovania pitnej vody, programy monitorovania a postupy pri určení miery rizika, manažmente rizík systému zásobovania pitnou vodou a manažmente rizík domových rozvodných systémov, vymedzenie prioritných priestorov, opatrenia na zníženie rizika spojeného s domovým rozvodným systémom a rozsah informácií poskytovaných dodávateľom pitnej vody zásobovaným obyvateľom.

**Výbor NR SR pre zdravotníctvo**

**31. V čl. I sa za 45. bod** vkladá nový 46. bod, ktorý znie:

„46. V § 52 ods. 1 písm. a) sa slová „g) až n)“ nahrádzajú slovami „g) až m)“.

Nasledujúce body sa primerane preznačia.

Legislatívno technická úprava.

**Výbor NR SR pre zdravotníctvo**

**32. V čl. I sa za 47. bod** vkladá nový 48. bod, ktorý znie:

„48. V § 55 ods. 1 písm. k) druhý bod sa slová „podľa § 12 ods. 3 písm. j)“ nahrádzajú slovami „podľa § 12 ods. 3 písm. i)“.

 Legislatívno technická úprava.

**Výbor NR SR pre zdravotníctvo**

**33. V čl. I 51. bode** § 57 ods. 2 sa slová „a filtračné média“ nahrádzajú slovami „alebo filtračné média“ a slová „a chemické látky“ nahrádzajú slovami „alebo chemické látky“.

Precizovanie textu z dôvodu, že správneho deliktu sa dopustí fyzická osoba - podnikateľ alebo právnická osoba, ktorá vyrába alebo dodáva materiály, výrobky alebo filtračné média určené na styk s pitnou vodou alebo chemické látky na úpravu vody na pitnú vodu v rozpore s § 18.

**Výbor NR SR pre zdravotníctvo**

**34. V čl. I sa za 54. bod** vkladá nový 55. bod, ktorý znie:

„55. V § 57 ods. 33 písm. a) sa slová „g) až n)“ nahrádzajú slovami „g) až m)“.“.

Nasledujúce body sa primerane preznačia.

 Legislatívno technická úprava.

**Výbor NR SR pre zdravotníctvo**

**35. V čl. I sa za 57. bod** vkladá nový 58. bod, ktorý znie:

„58. V § 61 sa nad slovami „podľa osobitného predpisu“ odkaz „36“ nahrádza odkazom „34c“.

 Nasledujúce body sa primerane preznačia.

 Účinnosť bodu sa navrhuje dňom vyhlásenia.

V § 61 v prvej vete sú ustanovené požiadavky na „Odborné činnosti pri plnení úloh orgánov verejného zdravotníctva môžu vykonávať len osoby s odbornou spôsobilosťou podľa osobitného predpisu; ďalšie povinné vzdelávanie riadi ministerstvo prostredníctvom akreditovaných inštitúcií.“. Odkaz 36 v § 61 zákona č. 355/2007 Z. z. odkazuje na § 18 až 25 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, v ktorých sú ustanovené požiadavky na zdravotnú dokumentáciu. Navrhovaná úprava, teda odkaz 34c) odkazuje na nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností.

**Výbor NR SR pre zdravotníctvo**

**36. V čl. I sa za 58. bod** vkladá nový 59. bod, ktorý znie:

„59. V poznámke pod čiarou k odkazu 73) sa slová „Príloha č. 1 kategória „A“ písm. d) body 4, 9, 11, 43 nariadenia vlády Slovenskej republiky č. 322/2006 Z. z.“ nahrádzajú slovami „§ 4 ods. 7 a 8 alebo § 21 ods. 4 písm. c) nariadenia vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností“.

Aktuálne znenie odkazu 73) odkazuje na nariadenie vlády Slovenskej republiky č. 322/2006 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností, ktoré bolo ku dňu 30.6.2010 zrušené. V termíne od 1.7.2010 je účinné nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností.

 Nasledujúce body sa primerane preznačia.

 Účinnosť bodu sa navrhuje dňom vyhlásenia.

**Výbor NR SR pre zdravotníctvo**

**37. V čl. I, 59. bode** (§ 63n a § 63o) úvodnej vete sa za slovo „nadpisu“ vkladajú slová „nad § 63n“.

V súvislosti s touto úpravou sa nadpis pod § 63n presunie nad § 63n.

Legislatívno-technická úprava; nadpis sa týka oboch ustanovení.

**Ústavnoprávny výbor NR SR**

**Výbor NR SR pre zdravotníctvo**

**38. V čl. I, 59. bode**, § 63n ods. 1 sa slovo „najneskôr“ nahrádza slovami „do skončenia obdobia na ktoré bola výnimka povolená, najdlhšie však“.

Precizovanie textu. Účelom prechodného ustanovenia je, aby výnimky vydané podľa znenia zákona do účinnosti novej právnej úpravy ostali v platnosti do konca obdobia, na ktoré boli vydané, najdlhšie ale do stanoveného dátumu.

**Výbor NR SR pre zdravotníctvo**

**39. V čl., I, 59. bode**, § 63n ods. 2 sa za slová „pitnou vodou“ vkladajú slová „na posúdenie prvý krát“.

Úprava sa navrhuje na účel zjednotenia textu zákona a zároveň aby bolo jednoznačné, že účelom prechodného ustanovenie je stanovenie termínu pre prvé plnenie povinností podľa nového znenia zákona.

**Výbor NR SR pre zdravotníctvo**

**40. V čl. I, 59. bode**, § 63n ods. 3 sa za slovo „zdravotníctva“ vkladajú slová „prvý krát“.

Úprava sa navrhuje na účel zjednotenia textu zákona a zároveň aby bolo jednoznačné, že účelom prechodného ustanovenie je stanovenie termínu pre prvé plnenie povinností podľa nového znenia zákona.

**Výbor NR SR pre zdravotníctvo**

**41. V čl. I, 59. bode**, § 63o sa slová „najneskôr od“ nahrádzajú slovami „v znení účinnom od 12. januára 2023 najneskôr do“.

Legislatívno-technická úprava; precizovanie textu.

 **Ústavnoprávny výbor NR SR**

**Výbor NR SR pre zdravotníctvo**

**42. V čl. I body 61 až 63** znejú:

„61. V prílohe č. 9 sa vypúšťa druhý bod.

Doterajší tretí až dvadsiaty prvý bod sa označujú ako druhý až dvadsiaty bod.

62. V prílohe č. 9 sa vypúšťa šestnásty bod.

Doterajší sedemnásty až dvadsiaty bod sa označujú ako šestnásty až devätnásty bod.

63. Príloha č. 9 sa dopĺňa dvadsiatym bodom, ktorý znie:

„20. Smernica Európskeho parlamentu a Rady  (EÚ) 2020/2184 zo 16. decembra 2020 o kvalite vody určenej na ľudskú spotrebu (prepracované znenie) (Ú. v. EÚ L435, 23. 12. 2020).“.“.

Legislatívno technické zmeny vykonané vzhľadom na úpravu prílohy č. 9 a vypustenie neúčinných Smerníc zákonom č. 249/2022 Z. z., ktorým sa menia a dopĺňajú niektoré zákony v súvislosti so zlepšovaním podnikateľského prostredia.

**Výbor NR SR pre zdravotníctvo**

**43. V čl. I sa vypúšťajú body 64 až** **66.**

 Nasledujúce body sa primerane preznačia.

Legislatívno-technická úprava vzhľadom na platné znenie prílohy č. 9 zákona.

**Výbor NR SR pre zdravotníctvo**

**V.**

Návrh spoločnej správy výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1216a) prerokoval výbor dňa 30. novembra 2022.

 Stanovisko gestorského výboru ani návrh spoločnej správy neboli schválené, keďže návrh gestorského výboru odporučiť Národnej rade Slovenskej republiky predmetný vládny návrh zákona schváliť nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Podpredsedníčka výboru určila za spravodajcu výboru poslanca Národnej rady Slovenskej republiky Mareka Šefčíka, aby v súlade s § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a predložil návrh na ďalší postup. Za náhradníčku bola určená poslankyňa Národnej rady Slovenskej republiky Jana Bittó Cigániková v prípade neúčasti spravodajcu.

Bratislava, 30. novembra 2022

**Anna Z á b o r s k á, v. r.**

podpredsedníčka

Výboru Národnej rady Slovenskej republiky

pre zdravotníctvo